Liepājas pilsētas tehnoloģiju jomas  
Dizaina un tehnoloģiju olimpiādes (6.-9.klase) organizēšanas un norises

KĀRTĪBA

2023.gada 9.oktobris Liepājā

Kārtība izdota saskaņā ar 2012.gada 5.jūnija Ministru kabineta Nr. 384 „Mācību priekšmetu olimpiāžu organizēšanas noteikumi” 8.punktu, projekta “Nacionāla un starptautiska mēroga pasākumu īstenošana izglītojamo talantu attīstībai” (vienošanās Nr.8.3.2.1.16/I/002) 2022.gada 24.augusta rīkojumu Nr. 25.1.-04/43 “Par mācību priekšmetu olimpiāžu organizēšanu un norisi 2022./2023. mācību gadā” un Liepājas pilsētas Izglītības pārvaldes 2022.gada 19.septembra rīkojuma Nr.299/02-02 „Par rīcības komisijas izveidi” 2.punktu

**1. Vispārīgie jautājumi**

* 1. Kārtība nosaka, kā Liepājas pilsētas tehnoloģiju joma (turpmāk - Joma) organizē Liepājas pilsētas dizaina un tehnoloģiju olimpiādi (turpmāk - Olimpiāde), kurā izglītojamais (turpmāk - Skolēns) demonstrē savus sasniegumus mācību priekšmeta apguvē.
  2. Olimpiāde tiek organizēta, lai veicinātu radošo un izziņas darbību un apzinātu talantīgus skolēnus, kuri spēj demonstrēt izcilību un konkurētspēju Liepājas pilsētas, valsts un starptautiskajā mērogā.

**2. Olimpiādes mērķi un uzdevumi**

2.1. Padziļināt un paplašināt skolēnu zināšanas dizainā un tehnoloģijās, attīstīt viņu dizaina domāšanu un praktiskā darba iemaņas.

2.2. Rosināt skolēnus mērķtiecīgai profesijas izvēlei.

**3. Olimpiādes posmi un organizatoriskā struktūra**

3.1. Olimpiādes dalībnieki ir 6.-7., 8.- 9.klašu skolēni.

3.2. Olimpiādes 1.posms – skolas Olimpiāde.

3.2.1. Norises laiks: 6.-7., 8.-9.klasēm no 26. līdz 29.februārim 2024.gadā

3.2.2. Norises vieta: Liepājas skolas

3.2.3. Par skolas Olimpiādes norisi un darbu labošanu atbildīgi skolu direktoru vietnieki izglītības jomā un Olimpiādes žūrijas komisija,

3.2.4. Olimpiādes uzdevumi tiks nosūtīti skolām.

3.3. Olimpiādes 2.posms – pilsētas posms.

3.3.1. Norises laiks: 6.-7., 8.-9.klasēm 28. martā 2024. gadā,

3.3.2. Norises vieta: Oskara Kalpaka Liepājas 15.vidusskola

3.3.3. Norises ilgums: 3 astronomiskās stundas,

3.3.4. Organizē Liepājas pilsētas Izglītības pārvaldes izveidota un apstiprināta rīcības komisija,

3.3.5. Uzdevumus un vērtēšanas kritērijus izstrādā dizaina un tehnoloģiju metodiķis.

**4. Olimpiādes darbu vērtēšana un uzvarētāju apbalvošana**

4.1. Olimpiādes 2. posma organizēšanu un darbu labošanu vada dizaina un tehnoloģiju jomas metodiķis Dainis Gretčins.

4.2. 2. posma darbus labo un vērtē dizaina un tehnoloģiju skolotāju komisija,

4.2.1. Norises laiks: 6.-7., 8.-9.klasēm piecu darba dienu laikā,

4.2.2. Norises vieta: Oskara Kalpaka Liepājas 15.vidusskola,

4.3. Skolēns Olimpiādes darbu pamatā izpilda ar pildspalvu (zilu vai melnu tinti). Pie olimpiādes dalībniekiem tās laikā nedrīkst atrasties mobilie saziņas līdzekļi .Šī nosacījuma neievērošana var būt iemesls skolēna diskvalifikācijai.

4.4. Žūrijas komisija var samazināt punktu skaitu, ja netiek ievērota darba kultūra.

4.5. Olimpiādes darbus žūrijas komisija vērtē saskaņā ar izstrādātajiem kritērijiem.

4.6. Pēc Olimpiādes darbu izvērtēšanas žūrijas komisija aizpilda protokolu, kuru paraksta olimpiādes žūrijas komisijas vadītājs un komisijas locekļi.

4.7. Olimpiādes žūrijas komisija ne vēlāk kā piecas darba dienas pēc Olimpiādes norises dienas informē dalībniekus par otrā posma rezultātiem. Olimpiādes rezultāti tiek paziņoti Liepājas pilsētas Izglītības pārvaldei un skolām. Olimpiādes rezultāti ir neapstrīdami.

4.8. Olimpiādē piešķir pirmo, otro, trešo vietu un Atzinību, pamatojoties uz olimpiādes rezultātiem (1. pakāpi piešķir, ja darbs izpildīts atbilstoši kritērijiem virs 80%).

4.9. Apbalvojumus piešķir ne vairāk kā vienai trešdaļai olimpiādes dalībnieku, pamatojoties uz Olimpiādes rezultātiem.

4.10. Skolēna Olimpiādes darbi tiek uzglabāti pie metodiķa līdz nākamā mācību gada sākumam.

**5. Dalībnieku skaits**

6.1. Uz olimpiādes 2. posmu skolēni tiek izvirzīti 2 skolēni no skolas katrā klašu grupā 6.-7., 8.-9.

Pieteikums (Pieteikuma veidlapa) un Skolēnu 1. posma (skolas) olimpiādes ieskenētie darbi 6.-7., 8.-9.klasei jāiesūt līdz 11. martam Liepājas dizaina un tehnoloģiju jomas metodiķim Dainim Gretčinam uz e-pastu:

23dainis@inbox.lv.

Kārtību sagatavoja dizaina un tehnoloģiju jomas metodiķis Dainis Gretčins.